
Дадатак 6

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ІНФАРМАТЫКА»

1. Рэалізацыя выхаваўчага патэнцыялу
Пры фармулёўцы выхаваўчых задач вучэбных заняткаў варта арыентавацца на фарміраванне і развіццё асобы, якая валодае якасцямі грамадзяніна, патрыёта, цікавіцца гістарычным мінулым сваёй Радзімы, беражліва адносіцца да гісторыі свайго народа і здольная паважаць і шанаваць нацыянальныя традыцыі.
[bookmark: _Hlk237525441]Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданням, якія спрыяюць фарміраванню патрыятызму і грамадзянскасці, нацыянальнай самасвядомасці, маральнай культуры, культуры бяспекі жыццядзейнасці, каштоўнаснага стаўлення да свайго здароўя, культуры сямейных адносін. Напрыклад,
пры вывучэнні тэмы «Апрацоўка растравых малюнкаў» рэкамендуецца прапанаваць вучням стварыць выявы па тэматыцы «Год беларускай жанчыны», выявы Дзяржаўнага сцяга Рэспублікі Беларусь, беларускага арнаменту, эмблемы школы і іншыя выявы;
пры вывучэнні тэмы «Стварэнне тэкставых дакументаў» мэтазгодна выкарыстоўваць урыўкі твораў беларускіх аўтараў для вывучэння асноўных аперацый над тэкстам;
пры вывучэнні тэмы «Камп’ютарныя прэзентацыі» можна выкарыстоўваць наступную тэматыку прэзентацый: «Гістарычныя мясціны маёй малой радзімы», «Нашы выбітныя суайчыннікі», «Каштоўнасці нашага роднага краю», «Не выходзячы з дому (падарожжа па гістарычных мясцінах Беларусі)», «Беларусь у космасе» і іншыя;
пры вывучэнні тэмы «Асновы вэб-канструявання» мэтазгодна разгледзець прыклады стварэння вэб-старонкі з выкарыстаннем інфармацыі пра музеі і помнікі Беларусі, прамысловасць Беларусі, сямейныя традыцыі, дасягненні беларускіх спартсменаў, пра вучоных, іншыя матэрыялы;
пры вывучэнні тэмы «Захоўванне і апрацоўка інфармацыі ў базах даных» можна ствараць базы даных па такіх тэмах, як «Славутасці маёй малой Радзімы», «Нашы землякі – героі», «Юбілейныя і памятныя даты Беларусі» і іншыя тэмы.
2. Вучэбныя праграмы
[bookmark: _Hlk132119076][bookmark: _Hlk164322407]Звяртаем увагу, што ў змест вучэбнай праграмы па вучэбным прадмеце «Інфарматыка» для VI–IX класаў унесены наступныя змены:
у вучэбную праграму для VI класа:
павялічана колькасць вучэбных гадзін на вывучэнне тэмы 2 «Асновы работы з камп’ютарам» і ўключаны пытанні пра сетку Інтэрнэт, пра выкарыстанне браўзера і азнаямленне з асноўнымі нацыянальнымі адукацыйнымі рэсурсамі;
у тэму 5 «Камп’ютарныя прэзентацыі» ўключана пытанне пра магчымасці штучнага інтэлекту (далей – ШІ) для стварэння кантэнту для прэзентацый;
скарочана колькасць вучэбных гадзін на вывучэнне тэмы 7 «Інтэрнэт. Электронная пошта» і ўключаны пытанні пра пошукавыя сістэмы і інструменты ШІ для пошуку інфармацыі, пра асновы этыкі і бяспекі пры выкарыстанні ШІ;
у вучэбную праграму для VII класа:
у тэму 4 «Работа з вектарнай графікай» уключана пытанне пра магчымасці ШІ па стварэнні і змене малюнкаў;
у тэму 5 «Інфармацыя і інфармацыйныя працэсы» ўключана пытанне пра ўкараненне ШІ ў інфармацыйныя працэсы;
у вучэбную праграму для VIII класа:
выключана тэма «Асновы анімацыі»;
павялічана колькасць вучэбных гадзін на вывучэнне тэмы «Асновы алгарытмізацыі і праграміравання» і ўключана пытанне пра камп’ютарную анімацыю з дапамогай мовы праграміравання;
уключана тэма «Штучны інтэлект»;
павялічана колькасць вучэбных гадзін на вывучэнне тэмы 3 «Тэхналогія апрацоўкі тэкставых дакументаў» і ўключана пытанне пра выкарыстанне ШІ для рэдагавання тэксту;
у тэму 4 «Тэхналогія апрацоўкі аўдыя- і відэаінфармацыі» ўключаны пытанні пра магчымасці ШІ ў апрацоўцы аўдыя- і відэаінфармацыі, прымяненні сродкаў распазнавання і сінтэзу маўлення ў адукацыі і паўсядзённым жыцці;
у вучэбную праграму для IX класа:
у тэму 1 «Інфармацыйныя рэсурсы інтэрнэту» ўключаны пытанні пра правілы складання эфектыўных запытаў да пошукавых сістэм і нейрасетак, захаванне і праверку дакладнасці знойдзеных даных, пра адказнасць за супрацьпраўныя дзеянні ў лічбавым асяроддзі, этычныя аспекты выкарыстання ШІ (дыпфейкі, аўтарскае права);
у тэму 4 «Камп’ютарныя інфармацыйныя мадэлі» ўключана пытанне пра магчымасці рэалізацыі інфармацыйнай мадэлі сродкамі інструментаў ШІ.
3. Вучэбныя выданні
Да 2026/2027 навучальнага года перавыдадзены з улікам вынікаў доследнай праверкі, дыялогавых пляцовак, грамадскай экспертызы наступныя вучэбныя дапаможнікі: 
Котаў, У. М. Інфарматыка : вучэбны дапаможнік для 7 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / У. М. Котаў, А. І. Лапо ; пер. з рускай Н. М. Алганавай. – 2-е выданне, перагледжанае і дапоўненае. – Мінск : Адукацыя і выхаванне, 2025;
[bookmark: _Hlk195538328]Котов, В. М. Информатика : учебное пособие для 7 класса учреждений образования, реализующих образовательные программы общего среднего образования, с русским языком обучения и воспитания, базовый и повышенный уровни / В. М. Котов, А. И. Лапо. – 2-е издание, пересмотренное и дополненное. – Минск : Адукацыя і выхаванне, 2025; 
Котаў, У. М. Інфарматыка : вучэбны дапаможнік для 8 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / У. М. Котаў, А. І. Лапо, Ю. А. Быкадораў ; пер. з рускай Н. М.  Алганавай. – 2-е выданне, перагледжанае і дапоўненае. – Мінск : Адукацыя і выхаванне, 2026;
Котов, В. М. Информатика : учебное пособие для 8 класса учреждений образования, реализующих образовательные программы общего среднего образования, с русским языком обучения и воспитания, базовый и повышенный уровни / В. М. Котов, А. И. Лапо, Ю. А. Быкадоров. – 2-е издание, пересмотренное и дополненное. – Минск : Адукацыя і выхаванне, 2026.
Пры падрыхтоўцы да перавыдання ў вучэбных дапаможніках пераразмеркаваны парадак прадстаўлення глаў у адпаведнасці з парадкам тэм у вучэбнай праграме, дададзены прыклады і заданні на выкарыстанне тэхналогій штучнага інтэлекту.
У змест вучэбнага дапаможніка «Інфарматыка» для 7 класа ўнесены наступныя змены:
у главу 2 «Уяўленне пра логіку выказванняў. Мноствы і аперацыі над імі» дададзены § 8 «Выкарыстанне ўмоў для выканаўцаў»;
у главе 3 «Асноўныя алгарытмічныя канструкцыі» вучэбны матэрыял разглядаецца на прыкладзе вывучэння мовы праграміравання Python.
У змест вучэбнага дапаможніка «Інфарматыка» для 8 класа ўнесены наступныя змены:
у главе «Асновы алгарытмізацыі і праграміравання» вучэбны матэрыял разглядаецца на прыкладзе вывучэння мовы праграміравання Python;
выключана глава «Асновы анімацыі» (камп’ютарная анімацыя разглядаецца ў рамках вывучэння главы «Асновы алгарытмізацыі і праграміравання»);
дададзена глава «Штучны інтэлект».
4. Асобныя аспекты арганізацыі адукацыйнага працэсу
Пры арганізацыі адукацыйнага працэсу па вучэбным прадмеце «Інфарматыка» абавязковым з’яўляецца выкананне Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 03.08.2022 № 227 (у рэдакцыі пастановы Міністэрства адукацыі ад 01.08.2025 № 136).
Настаўнік інфарматыкі ў пачатку кожнай чвэрці праводзіць навучанне вучняў правілам бяспечных паводзін у камп’ютарным класе і робіць пра гэта адпаведны запіс у класным журнале: «Навучанне правілам бяспечных паводзін» (або «НПБП») у графе «Змест вучэбных заняткаў».
Дамашняе заданне па вучэбным прадмеце «Інфарматыка», якое патрабуе выкарыстання электронных сродкаў навучання, вучням не задаецца. Дамашнія заданні з выкарыстаннем камп’ютара могуць выконвацца вучнямі на добраахвотнай аснове.
Для арганізацыі праектнай дзейнасці вучняў на II ступені агульнай сярэдняй адукацыі з мэтай развіцця інжынерна-тэхнічнага мыслення, стымулявання цікавасці да даследчай дзейнасці і падтрымкі зацікаўленасці вучняў да атрымання інжынернай адукацыі ў Акадэміі адукацыі распрацаваны камплекты інтэграваных міжпрадметных заданняў «Даследуем, праектуем, ствараем». 
[bookmark: _Hlk235787670][bookmark: _GoBack]Выкананне дадзеных заданняў дазваляе рэалізаваць STEM-падыход як пры вывучэнні вучнямі вучэбнага прадмета «Інфарматыка», так і пры вывучэнні вучэбных прадметаў «Матэматыка», «Фізіка», «Хімія», «Геаграфія». Нароўні з заданнямі па ўказаных вучэбных прадметах камплекты ўключаюць праекты тэхніка-канструктарскага і інжынерна-тэхнічнага напрамкаў. Заданні змяшчаюць апісанні праектаў і методыкі іх выканання, якія прадугледжваюць шырокае выкарыстанне інфармацыйна-камунікацыйных тэхналогій. 
Распрацаваныя камплекты інтэграваных міжпрадметных заданняў «Даследуем, праектуем, ствараем» размешчаны на нацыянальным адукацыйным партале: https://adu.by/ Галоўная / Праектная дзейнасць.
[bookmark: _Hlk235787548]Звяртаем увагу, што ў Рэспубліцы Беларусь праводзяцца дыстанцыйныя вучэбныя змены па вучэбных прадметах матэматычнай і прыродазнаўчанавуковай адукацыі для падрыхтоўкі вучняў да алімпіяд, у тым ліку па вучэбным прадмеце «Інфарматыка». Інфармацыя аб парадку і тэрмінах правядзення вучэбных змен, тэксты заданняў і іх відэаразбор размешчаны ў рубрыцы «Вочна-дыстанцыйная школа алімпіяднага руху» на нацыянальным адукацыйным партале: : https://adu.by/ Галоўная / Школа алімпіяднага руху. 


